Toomas Paur

Toomas Paur (sündinud 17. märtsil 1949 Võrus) on eesti poliitik. Ta oli alates 11. detsembrist 2016 Riigikogu XIII koosseisu liige.

Toomas Paur on kuulunud Reformierakonda, Tuleviku Eesti Erakonda, Demokraatlikku Tööparteisse, Maarahva Erakonda ja Eestimaa Rahvaliitu.Peeter Ernits, Parteisõduri pöörane soolo Võru võimujagamisel, Maaleht, 5. november 2009 2007. aastal astus ta Eesti Keskerakonda.Toomas ja Gleeri Paur Tartumaalt: "Kõige tähtsamad asjad Eestis on maaelu ja Keskerakond.", Kesknädal, 26. märts 2014

Paur lõpetas 1975. aastal Eesti Põllumajanduse Akadeemia agronoomina. 1987–1994 oli ta Maaritsa kolhoosi esimees.Rein Raudvere. Põlvamaa kolhoosi­esimehed pidasid suvepäevi. Maaleht, 27. juuni 2015 1996. aastal valiti ta Eesti Reformierakonna nimekirjas Valgjärve valla volikogu liikmeks.http://vvk.ee/arhiiv/kandidaadi-otsing/?otsi_ajaloost=Paur

Paur oli Põlvamaa Tootjate Liidu üks taasrajajaid ja selle esimees. Ta on töötanud pulmavanemana ja Raadio Martas saatejuhina.

Rahvaliidus oli ta erakonna Kagu-Eesti koordinaator ning tegi Arnold Rüütlile 2001. aasta presidendivalimistel kampaaniat.

Keskerakonnas on ta Valgamaa, Põlvamaa, Tartumaa, Jõgevamaa ja Võrumaa koordinaator. 2012. aastal väitis ta, et annetas 2010. aastal Keskerakonnale 30 000 krooni sularahas.Keskerakond leidis aastaid hiljem annetused

Ta kuulub Võru linnavolikokku ja oli 2009–2010 ning taas alates detsembrist 2015 linnavolikogu esimees.Võru Linnavolikogu esimeheks valiti Toomas Paur, Võrumaa Teataja, 12. detsember 2015 Ta on Võrumaa Omavalitsuste Liidu juhatuse liigehttps://web.archive.org/web/20161220093054/http://vorumaa.ee/juhatus/ ja AS Võru Vesi nõukogu liige.https://web.archive.org/web/20161220083259/http://www.voruvesi.ee/ettevottest/juhtimin/

Paur kandideeris 1995. aasta Riigikogu valimistel valimisliidu Õiglus nimekirjas valimisringkonnas nr 10, sai 77 häält, kuid valituks ei osutunud.
1999. aasta Riigikogu valimistel kandideeris ta samas Eestimaa Ühendatud Rahvapartei nimekirjas, sai 254 häält, kuid valituks ei osutunud.Vabariigi Valimiskomisjon
2015. aasta Riigikogu valimistel valimisringkonnas nr 11, sai 511 häält, kuid valituks ei osutunud.http://rk2015.vvk.ee/detailed-11.htmlhttp://rk2015.vvk.ee/acquired-mandates.html 5. märtsil 2015 esitas ta Vabariigi Valimiskomisjonile kaebuse, milles taotles Võru Maakonna Valimiskomisjoni hääletamistulemuste protokollis sisalduva otsuse valimisringkonnas nr 11 hääletamistulemuste kindlakstegemise kohta tühistamist ja valimisringkonnas nr 11 hääletamistulemuste kehtetuks tunnistamist ning valimisringkonnas kordushääletamise korraldamist. Põhjuseks tõi ta ajalehes Postimees avaldatud artikli, kus väideti, et Võru Pensionäride Päevakeskuse juhataja hääletas eelhääletamise ajal oma tööarvutist päevakeskuse pensionäride eest, võttes selleks inimeste ID-kaardid ja paroolid. Vabariigi Valimiskomisjon otsustas jätta kaebuse rahuldamata.https://www.riigiteataja.ee/akt/313032015014

 Isiklikku 

Ta on abielus Gleeri Pauriga. Nad elavad Tartu maakonnas Ülenurme vallas. Neil on kolm täiskasvanud last: Jaanus, Meelis ja Kristiina.

Lõuna-Eestis on Toomas Pauri järgi läinud käibele väljend "pauri tegema" ehk "paurima", mis tähendab suurema suutäie nimel partei vahetamist või ka parteis tavapäratut soleerimist.

 Viited 

 Artikleid 
Elu võimalikkusest maal, Virumaa Teataja, 4. märts 2010
Savisaart välistades eestlased õnnelikuks ei saa, Kesknädal, 14. jaanuar 2015. 
Seakatkunäolise vikatimehe koputust kuulati hilja, Õhtuleht, 2. september 2015

Kategooria:Eesti Keskerakonna poliitikud
Kategooria:Rahvaliidu poliitikud
Kategooria:Eesti Reformierakonna poliitikud
Kategooria:Eesti NSV kolhoosiesimehed
Kategooria:XIII Riigikogu liikmed
Kategooria:Sündinud 1949